





BENDRIEJI REIKALAVIMAI (TECHNINĖS SPECIFIKACIJOS) – PRIEDAS 3


Bendroji dalis
Brėžiniai, techninės specifikacijos ir medžiagų žiniaraščiai papildo vieni kitus, netgi jei jie būtų parodyti ar paminėti vien tik viename iš jų. Techninių specifikacijų paskirtis - naudotis jomis kaip svarbiausiomis gairėmis pasirenkant įrenginius ir medžiagas sistemoms.
Vamzdynų įrengimas turi būti pagrįstas brėžiniuose nurodytais matmenimis. Brėžiniai pateikia bendrą vamzdynų ir įrangos išsidėstymą, tačiau nenurodo fasoninių detalių ir atšakų, kurių gali prireikti jungiant vamzdynus prie įrengimų ir pan. bei derinantis su kitomis dalimis. Vamzdynų sistemos turi būti montuojamos atlikus matavimus vietoje. Reikalingos fasoninės dalys turi būti pateiktos be papildomų kaštų. Vamzdynų matmenys brėžiniuose atitinka jų vidaus išmatavimus, kuriuos Rangovas, esant reikalui, gali pakeisti kitais išmatavimais, kad nesusidarytų trukdymų kitiems įrengimams bei derinant sistemas tarpusavyje.

Reikalavimai gaminiams	
Visi statybos produktai turi atitikti darniojo standarto ar techninio liudijimo reikalavimus, t.y. paženklinti „CE“ ženklu.
	- standartiniai gaminiai: medžiagos ir įrengimai turi būti standartinė gaminama produkcija, kurios nenutrūkstama gamyba buvo vykdoma bent penkerius metus.
	- sukomplektuoti įrengimai. Kitų gamintojų produkciją naudojantys įrengimų komplektų gamintojai pilnai atsako už galutinį produktą.
	- pavadinimų lentelės: ant įrengimo matomoje vietoje turi būti pritvirtinti gamintojo pavadinimą nurodanti lentelė arba aiškus prekinis ženklas. Jie gali būti įspausti ir pačiame įrengime arba neišblunkančiai pažymėti ant kiekvienos įrengimo dalies;
	- komponentų standartizavimas: siekiant minimizuoti būsimai techninei įrenginių priežiūrai skirtų atsarginių dalių sandėliavimą, o taip pat supaprastinti darbą objekte, rangovas turi stengtis standartizuoti įvairių į šią specifikaciją įeinančių sistemų komponentus.
Standartizavimas turi apimti šias sritis: variklius, diržus, vožtuvus, izoliacines medžiagas, elektros ir reguliavimo įrenginių komponentus.
Pasirenkant komponentus ypatingą dėmesį privalu atkreipti į jų patikimumą ir nesudėtingą įsigijimą, reikiamą funkcionavimą, priežiūrą ir eksploatavimą, eksploatacijos aiškumą, atsparumą dirbant nepalankiomis sąlygomis, atsparumą triukšmui ir vibracijai.
Kartu su įranga turi būti pristatyti visi įrengimų montavimui ir eksploatacijai numatyti įrankiai bei kiti reikmenys. Visų įrenginių į aplinką skleidžiamo triukšmo lygis neturi viršyti atitinkamoms patalpoms keliamų reikalavimų darbo aplinkoje.

1. Lauko vandentiekis  V1
1.1. Vamzdynas ir fasoninės dalys
Polietileniniai PE100 PN16 RC d110x10,0mm vandentiekio slėginiai vamzdžiai ir fasoninės dalys, didelio tankio polietilenas. RC yra žodžių Resistance to Crack (atsparumas įtrūkimams) trumpinys. PE 100-RC - naujausios kartos modifikuotas polietilenas, pasižymintis ypatingu tvirtumu ir atsparumu lėtam plyšio sklidimui (Slow Crack Growth) bei nuovargio įtrūkimams, atsirandantiems dėl didelės taškinės apkrovos.
·          Montavimui uždaru būdu;
·         PE 100-RC vamzdžiams nereikia smėlio pagrindo;


	PE 100-RC savybės
	Mato vnt.
	PE100-RC
	Bandymo metodas

	Elastingumo (Jungo) modulis E1 min (1 min.)

	MPa
	1100
	ISO 527

	Tankis
	kg/m³
	959
	ISO 1183

	Tempiamasis stipris 50mm/min
	MPa
	25
	ISO 527-2

	Pailgėjimas prieš nutrūkstant
	%
	>350
	ISO 527-2

	Lydymosi indeksas (190°C/5kg) MFR
	g/10 min
	0,3
	ISO 1133

	Atsparumas lėtam plyšio sklidimui SCG (80°C, 9.2 bar)
	h
	8760
	ISO 13479

	Atsparumas greitam plyšio sklidimui (RCP), S4 bandymas - 0°C, bandinys Ø250mm SDR11
	bar
	>10
	ISO 13477

	 Valkšnumo testas FNCT (4 N/mm³ (Mpa), 80°C, 2% Arkopal N100)
	h
	>8760
	ISO/CD 16770

	Taškinės apkrovos bandymas 4 N/mm³ (Mpa), 80°C, 2% Arkopal N100)
	h
	>8760
	 

	Juodosios anglies kiekis
	%
	2-2.5
	ISO 6964

	Vicat minkštėjimo temperatūra (1 kg), (VST)
	°C
	128
	ISO 306

	Terminio stabilumo indukcijos laikas (OIT) prie 210°C
	min.
	>20
	ISO 10357-6

	Lydymosi indeksas (190°C/0,5kg) MFR
	g/10 min.
	0,2-0,4
	ISO 1133

	Taškinės apkrovos bandymas (PLT), (4 Mpa, 80°C)
	h
	8760
	 




Vamzdžiai atsparūs korozijai, pasižymi geromis hidraulinėmis savybėmis, nereikalauja priežiūros. Vamzdyno jungimui naudoti atsparius tempimui sujungimus su armatūra ir atsparius tempimui flanšus.
PE vamzdžiai atitinka reikalavimus: DIN 8074/75: SFS 3421; BS 6572; ISO/DIS 4427
PE jungtys VA 1.22/DK 8117.
Flanšai ISO 7005-2:1988 ”Metaliniai flanšai”

1.1.1 PE-HD įmautės
Polietileniniai PE-HD 250x22,7mm vandentiekio slėginiai vamzdžiai ir fasoninės dalys. Vamzdžiai gaminami iš vidutinio tankumo, juodos PE100 žaliavos. Medžiagos savybės:
Tankumas 951 kg/m³; (ISO 1183)
Elastingumo modulis 1200 MPa; (ISO 527)
Lydymosi indeksas 0,5;
Šiluminio plėtimosi linijinis koeficientas 1,3x10-4° K-1;
Specifinė šiluma 1,9;
Šiluminis laidumas 0,38;
Minimalus kreivumo spindulys 25xdy.
Spalvinis vamzdžių žymėjimas: slėginiai PN16 juoda spalva. Tinka sudūrimo ir elektriniam sulydimui. Atsparūs difuzijai ir geras cheminis atsparumas, mažas svoris, didelis atsparumas, geras lankstumas. Vamzdžiai atsparūs korozijai, pasižymi geromis hidraulinėmis savybėmis, nereikalauja priežiūros. Vamzdyno jungimui naudoti atsparius tempimui sujungimus su armatūra ir atsparius tempimui flanšus. PE vamzdžiai atitinka reikalavimus: DIN 8074/75: SFS 3421; BS 6572; ISO/DIS 4427
PE jungtys VA 1.22/DK 8117. Flanšai ISO 7005-2:1988 ”Metaliniai flanšai”.

1.1.2 Tvirtinimo (centravimo) žiedai 
Naudojami vamzdynų tvirtinimui (centravimui) įmautėse. Techninė informacija:
Žiedo diametras: DN110;
Žiedo aukštis: 44mm;
Žiedo plotis: 110mm;
Medžiaga: PE HD, nerūdijantis plienas;
Atstumai tarp žiedų: 1,0m;
Didžiausias leistinas ruožo svoris: 100kg;
Aplinkos temperatūra: -20 ÷ +800oC. 
Tvirtinimo (centravimo) žiedų montavimas ant vamzdyno atliekamas pagal pasirinkto gamintojo nurodymus.

1.2. Armatūra PE vamzdžiams
Vamzdynuose montuojamos uždaromosios sklendės su tampriuoju lizdiniu pleištu ir tiesiu vidiniu kanalu. Velenas iš nerūdijančio plieno apvaliuoju sriegiu, su ilga veleno kreipiamąja, skirta eksploatacijai didelės apkrovos režime su aukštu atsparumu nusidėvėjimui. Atraminis žiedas iš štampuoto žalvario. Gaubto vamzdžiai iš plieno, visiškai apsaugoti nuo korozijos, nes užsukti giliai į korpusą ir izoliuoti, juos prakišus pro plokščią tarpinę. Veleno kreipiamoji, efektyvi 3 – jų taškų kreipiamoji sistema neleidžia velenui nukrypti, sumažina veleno apkrovą ir sumažina iki minimumo uždarymo momentą. Korpusas padengtas iš išorės ir iš vidaus epoksidiniais milteliais. Pleišto korpusas iš vulkanizuoto EPDM su drenažo anga. Tarp pleišto ir korpuso nėra trinties, pleištas neįstringa ir nesusidėvi.
Kalaus ketaus flanšiniai sujungimai PE vamzdžiams yra atsparūs tempimui, padengti epoksidiniais milteliais. Sandarinimo tarpinės iš EPDM.

1.2.1 Tech.reikalavimai  PE100 vamzdžių adapteriams, flanšams, jungtims:
· Paskirtis - geriamo vandens vamzdžių montavimui;
· Darbinė temperatūra - iki +30oC;
· Darbinis slėgis 16bar;
· Atsparumą tempimui užtikrinančio žiedo medžiaga – žalvaris Ms 58, arba Rg 7;
· Varžtų medžiaga – nerūdijantis plienas A 2 (AISI 316); 
· Sandariklio medžiaga - elastomeras skirtas geriamajam vandeniui;
· Sandariklis suteptas lubrikantu, iškart paruoštas naudojimui;
· Korpuso detalės iš vidaus ir iš išorės padengtos korozijai atsparia PP danga.
· Antikorozinė danga turi atitikti GSK standartą (aukštos kokybės antikorozinis padengimas) ir turėti RAL-GZ 662 sertifikatą; 
· PE adapteris turi būti su integruota tarpine flanšo sandarinimui;
· PE adapteris gali būti naudojamas be atraminės įvorės (pateikti gamintojo deklaraciją ir vertimą lietuvių kalba);
· Flanšo skylės pragręžtas pagal EN 1092-1, PN 10/16 ar DIN 2501 - PN10/16;
· PE adapterių gamintojas turi turėti kokybės valdymo standarto  ISO 9000 atitikties sertifikatą;
· PE adapteriai turi būti sertifikuoti naudoti geriamam vandeniui (Higieninis pažymėjimas, DVGW);
· Gamintojo garantija ne mažiau kaip 10 metų.

1.2.2. Tech. reikalavimai universalioms  vamzdžių jungtims atsparioms tempimui (ketiniams; plieniniams vamzdžiams):
· darbine terpe - geriamasis vanduo, nuotekos ir/arba dujos; darbinės terpės temperatūra: iki +50 °C;
· darbinis slėgis: 16bar;
· atsparus tempimui, diametras nuo DN50 iki DN800 imtinai;
· paskirtis -visų tipų vamzdžių montavimui (ketinių, plieninių, AC, PE, PVC, RB, varinių, pilkojo ketaus, nerūdijančio plieno );
· flanšų matmenys (adapteriams) pagal EN 1092-2 (DIN28605), pragręžti pagal DIN 2501 - PNl0/16;
· flanšų ,,veidrodinis" (adapteriams) paviršius turi turėti griovelius (įpjovas);
· korpuso medžiaga-kalusis ketus GGG45 pagal EN-GJS-405-10;
· korpuso detales iš vidaus ir iš išores padengtos RESICOAT RT9000R4 korozijai atsparia milteline epoksidine danga (atitinka GSK RAL-GZ662 ir EN 14901 reikalavimus), kurios storis ne mažesnis nei 250 mikronų, nulinis dangos porėtumas (min. 3000V žiežirbos testas), dangos sukibimas su metalais min. 12 N/mm2; cheminis atsparumas nuo pH2 iki pH13.
· jungtys turi tureti RAL-GZ 662 sertifikatą;
· atsparumą tempimui užtikrinancių dantukų UNI/FIKSERS medziaga - nerudijantis plienas A4,(AISB 16);
· maksimalus sumontuoto vamzdzio pakreipimas jungties movoje nuo asies -iki 8°;
· varžtų medžiaga - nerūdijantis plienas A2 (AISI 304) arba A4 (AISI 316) ir padengti frikcine teflonine danga;
· sandariklio medžiaga -EPDM (pagal EN 681-1 (0°C iki +50°C) arba NBR (pagal EN682 iki +50°C);
· kiekviena jungtis turi būti paženklinta gamintojo logotipu, nurodytas diametras, tolerancija, darbinis slėgis, gaminio modelis, medžiaga (iš kurios jis pagamintas);
· kilmes šalis -Europos Sąjunga;
· jungtys turi būti tinkamos geriamam vandeniui (Higieninis pažymėjimas, DVGW ar OVGW);
· gamintojo suteikiama garantija - 10 metų.

1.2.3 Tech. Reikalavimai ketinėms sklendėms:
· Darbinė terpė - geriamasis vanduo ir/arba buitinės nuotekos;
· Darbinės terpės temperatūra  + 5 - +20;
· Darbinis slėgis 16bar;
· Sklendės tipas - pleištinė;
· Pajungimo būdas – flanšinis, skylės pagal EN 1092-1, PN 10/16 ar DIN 2501 - PN10/16;
· Sklendės ilgis - F4 (trumpa);
· Korpuso medžiaga - kalusis ketus;
· Skląsčio medžiaga - kalusis ketus padengtas elastomeru;
· Skląsčio veržlės medžiaga – atsparus dezinfekcijai žalvaris CuZn36Pb3As;
· Korpuso dugnas - lygus;
· Mėlyna spalva;
· Korpuso detalės iš vidaus ir iš išorės padengtos korozijai atsparia milteline epoksidine danga, kurios storis ne mažesnis nei 250 mikronų;
· Antikorozinė danga turi atitikti GSK standartą (aukštos kokybės antikorozinis padengimas) 
· Veleno medžiaga - nerūdijantis plienas, sriegis padarytas valcavimo būdu; 
· Pilnai gumuotas skląstis padengtas elastomeru tinkančia tiek geriamam vandeniui, tiek ir nuotekoms;
· Skląstis turi turėti kreipiamąsias;
· Sklendės sukomplektuotos su valdymo ratukais;
· Sklendės gamintojas turi turėti kokybės valdymo standarto  ISO -9000 atitikties sertifikatą;
· Sklendės turi būti tinkamos geriamam vandeniui (Higieninis pažymėjimas, DVGW ar OVGW).

1.3. PE vamzdžių sujungimas ir montavimas
Montuojant PE polietileninius vamzdžius, visuomet reikia laikytis nustatytų tiekėjo taisyklių, reglamentų ir statybos normatyvų. Tranšėja turi būti pakankamai plati, kad būtų bent po 20 cm iš kiekvieno vamzdžio pusės 10 cm storio smulkaus grunto sluoksnis (smėlis), kuris turi būti įklojamas į tranšėjos pagrindą.
PE vamzdžiai jungiami su armatūra iš kalaus ketaus, padengta epoksidiniais milteliais.
1.3.1 Montavimas uždaru būdu
Horizontalaus gręžimo įrenginiais klojami vamzdynai po antžeminiais statiniais, keliais ir t.t.
Horizontalaus gręžimo įrenginys susideda iš gręžimo įrangos, gręžimo skysčio, maišyklės, aukšto spaudimo siurblio, gręžimo padėties nustatymo įrenginio.
Gręžimo įranga dirba sukant gręžimo galvutę, pritvirtinta prie specialių spyruoklinio plieno strypų. Strypų ilgis būna nuo 600 mm iki 4500 mm, skersmuo nuo 34 mm iki 125 mm. Strypai tarpusavyje jungiami srieginiais sujungimais.
Gręžimo procesas prasideda nuo pirminio pilotinio gręžinio, kuris po to, traukiant strypus atgal ir gręžiant, didinamas iki reikiamo skersmens. Egzistuoja sausos gręžimo technologijos, kurios naudojamos labai mažiems gręžiniams iki 50 m ir iki 200 mm skersmens, ir šlapios, kurios naudoja gręžimo skystį, sutvirtinti tunelio sienelėm ir sumažinti trintį tarp traukiamo atgal vamzdyno ir tunelio sienelių, abejais atvejais dažniausiai traukiami HDPE vamzdžiai.
Įtaka gruntui: Vykdant HVG darbus didesnė dalis grunto pašalinama iš tunelio gręžimo skysčio pagalba, o dalis grunto pasilieka gręžimo skysčio mišinyje ir atlieka grunto stabilizavimo funkcijas vamzdyno tiesimo metu. Gręžimo skystis stabilizuoja gruntą ir tai leidžia atlikti darbus su maža įtaka gruntui. Kelio ar šaligatvio dangoje gali atsirasti iškilimų, jeigu vamzdžių klojimo gylis yra nedidelis, o vamzdyno skersmuo didelis. Bendra taisyklė yra išlaikyti 10 cm gylį kiekvienam skersmens centimetrui. šis metodas nereikalauja tranšėjos iškasimo gręžimo pradžiai. Tačiau kasti gali prireikti tam, kad pasiekti projektinį gylį  pradiniame ir galutiniame taškuose. Gręžimo strypai įeina į gruntą kampu. Grąžto galva gali būti išvedama iš grunto bet kuriame taške. Dėl to, kad horizontalaus gręžimo įrenginiai yra portatyviniai, jie gali būti sumontuoti ir išmontuoti gręžimo vietoje labai greitai.

1.4. Pagrindas po PE vamzdžiais
Klojant plastmasinius vamzdžius svarbu suplūkti gruntą, nes taip gaunamas reikiamas šoninis spaudimas. Suplūkimui galima naudoti įvairią įrangą arba galima sutrambuoti žemę kojomis. Išlyginamasis turi būti tinkama atrama vamzdžiams, todėl svarbu jį sutankinti. 10 cm žemės sluoksnį sutankiname kojomis per keturis kartus. 15-20 cm žemės sluoksnis sutankinamas plokščiu vibratoriumi. Išlyginimui ir užpylimui naudojamos medžiagos turi būti atitikti šiuos kriterijus:
· Dalelių dydis neturi viršyti 10 mm;
· 8-16 mm dalelių kiekis neturi viršyti 10%;
· medžiaga neturi būti sušalusi;
· Negalima naudoti aštrių nuolaužų turinčių medžiagų;
· Išlyginamasis smėlio sluoksnis turi būti ≥0,05m;
· Užpylimui smėlio sluoksnis ≥0,10m;
· Smėlio pagrindus įrenginėti pagal firmos nurodymus.

1.5. Reikalavimai prieš atliekant PE vamzdyno slėgio bandymą
· Užpylimo vandeniu vietą numatyti žemiausiame taške, o ventiliacijos (oro išleidimo) – linijos pradžioje ir pabaigoje. Alkūnės, trišakiai, sklendės ir aklės turi būti inkaruoti prieš atliekant bandymą padidintu slėgiu.
· Galinės aklės sumontuotos ant visų bandomos sistemos galų. Galinė aklė gali būti aklinas flanšas ar galinė 90° mova alkūnė, serviso sklendė ir 110 mm skersmens atspari tempimui sujungimo detalė montuojama ant 110 mm skersmens PE vamzdžio galinės aklės. Visos galinės aklės turi būti inkaruojamos. Sistema pripildoma vandens likus bent 24 val. iki bandymo slėgiu ir įsitikinama, kad iš visos sistemos išleistas oras. Per pirmąsias 6 valandas slėgis turi atitikti 1,3 nominalaus slėgio. Šis slėgis išlaikomas 2 valandas, sistemos vandenį galima papildyti. Per kitas 60 minučių sistemos vandens papildyti negalima. Po 60 minučių matuojamas slėgis ir prileidžiama vandens, kol slėgis vėl pasiekia 1,3 nominalaus slėgio (bandymo slėgis);
· Slėgio kritimas ir papildomo vandens kiekis neturi viršyti 0,0012 l/m;
· Atlikus bandymą slėgiu, galinės aklės išmontuojamos.

1.6. Vamzdynų hidraulinis bandymas
Sumontuotų vamzdynų bandymas vykdomas dviem etapais:
· Išankstinis išbandymas stiprumui ir hermetiškumui atliekamas nepilnai užpilant vamzdžius ir neužpilant gruntu jungčių;
· Antras – galutinis išbandymas atliekamas esant projektiniam užpylimui gruntu,dalyvaujant inžinieriaus atstovui ir sudarant darbų priėmimo aktą pagal veikiančius standartus;
· Abu bandymai vykdomi iki hidrantų, atbulinių vožtuvų įrangos, vietoje jų užsandarinant akliniais flanšais vamzdynų galus;
· Bandomasis slėgis Pband yra lygus vidiniam darbiniam slėgiui su koeficientu 1,5, bet ne mažiau 0,6 MPa;
· Bandomųjų vamzdynų užpylimo vandeniu intensyvumas 4-5 m3/val, užpilant oras pašalinamas per atidarytą armatūrą. Prieš išbandymą vamzdynas išlaikomas užpiltas vandeniu 24 valandas;
· Išbandymo metu papildomai pumpuojamo vandens debitas 0,5 l/min;
· Hidraulinis slėgis matuojamas pagal veikiančius normatyvus atestuotu, spyruokliniu manometru, kurio tikslumo klasė ne žemesnė kaip 1,5, korpuso skersmuo ≤ 160 mm ir gradacija apie 4/3 bandomojo slėgio;
· Išbandymas vykdomas ne didesniuose kaip 1 km tarpuose;



1.7. Vamzdynų dezinfekavimas ir praplovimas
Vamzdynai turi būti dezinfekuoti pagal galiojančias normas chloruotu vandeniu (dozė 10 dalių chlorkalkių prie milijono). Dezinfekuojantis  tirpalas turi likti magistralėse ir vamzdynuose minimaliam 30 minučių periodui ir po to praplaunamas švariu vandeniu, kol lieka ne daugiau 0,3 – 0,5 mg/l chloro.

1.8. Techniniai reikalavimai šulinių/tinklų žymėjimo lentelėms
Lentelės yra sekančių spalvų: vanduo – mėlynas pagrindas, nuotekos – žalias pagrindas, skaičiai ir raidės baltos spalvos. Visi elementai  lieti po spaudimu iš ASA Thermoplast  (Luran S) plastiko. Šis plastikas yra atsparus  ekstremalioms oro sąlygoms, temperatūrai, smūgiams ir UV (ultravioletiniams spinduliams).
Lentelių liejimas po spaudimu užtikrina papildomą kietumą ir ilgaamžiškumą, o aptaki  forma apsaugo nuo purvo kaupimosi ir erozijos, taip pat apsunkina lentelių vagystes. Lentelės gaminamos iš neblizgaus matinio paviršiaus, kurio dėka užrašai lengvai įžiūrimi ir įskaitomi iš toli. Lentelės patikimai pritvirtinamos prie plokštumos keturiais tvirtinimo elementais. Plastikinis kaištis paslepia (uždengia) tvirtinimo elementą.


Lentelių tipai:
Standartinės lentelės išmatavimai 140 x 100mm atitinka EN 4067. Viršuje dešinėje numatyta vieta diametrų ir papildomos informacijos žymėjimui (šeši simboliai 10mm aukščio). Viršuje kairėje numatytos dvi vietos papildomos informacijos žymėjimui (pvz. FK- buitinė kanalizacija, LK – lietaus kanalizacija ir pan.).

1.9. Techniniai reikalavimai komunikacijų ženklų stovams
· Pagamintas iš vandens-dujų apvalaus  plieninio vamzdžio, kurio išorinis diametras  d=32mm;
· Minimalus sienelių storis  2.9mm;
· Tvirtinimo plokštelė pagaminta iš plieno storis min 1.5mm. Tvirtinimo plokštelės apačioje ir viršuje užlenktos briaunos, kurios apsaugo šulinių žymėjimo lentelę nuo išorinio fizinio poveikio. Užlenktos briaunos plotis yra 15mm. Tvirtinimo lentelė yra privirinta prie stovų;
· Stovo apačioje (100mm nuo vamzdžio apačios) privirinta armatūra min 10mm diametro;
· Tvirtinimo plokštelėje padarytos 4 skylės 5mm diametro šulinių žymėjimo lentelėms pritvirtinti;
· Po to visas komunikacinių ženklų stovas yra karštai cinkuojamas užtikrinant antikorozines sąvybes;
· Komunikacinių ženklų stovo brėžinys yra nurodytas priede nr1.					
· Šulinių žymėjimo lentelių išmatavimai yra 100x140mm. Vandens ir nuotekų šulinių žymėjimo lentelių techniniai duomenys yra pridedami.

2. Buitinės nuotekos
2.1. Vamzdynai ir jų fasoninės dalys
PVC lygūs lauko nuotekų vamzdžiai. PVC vamzdžiai gaminami iš neplastifikuoto polivinilchlorido (PVC), Klasė N. Labai lankstūs, puiki hidraulika, labai patvarūs, mažai sveria, atsparūs korozijai, atsparūs nusidėvėjimui, sandarios jungtys, jungtys su betonu, fiksuoti guminiai žiedai nepersislenka montuojant, minimalus aptarnavimas.
PVC vamzdžių techniniai duomenys:
· Masė -1410 kg/m3; ISO 	1183;
· E-modulis - 3000Mpa; ISO 527;
Europoje nustatyti standartai:
· DS 2348, SFS 5102, BS 4660/5481, DIN 19534, ISO 4435;
Lietaus vandenų šalinimui nuo pastato stogo naudojami slėginiai vamzdynai iš polivinilchlorido. Techninės slėginių polivinilchloridinių vamzdynų charakteristikos:
· Tankumas 1410 kg/m3;
· Elastingumo modulis 3000 Mpa;
· Šilumos plėtimosi linijinis koeficientas 0,7x10-4 K-1;
· Specifinė šiluma 1,0 J/g  K;
· Šiluminis laidumas 0,15 W/m  K;
· Min. kreivumo spindulys 300xdy*. 
Fasoninės dalys ir vamzdžiai jungiami movomis. Movos su sandarinančiais guminiais žiedais, suteptais silikonu. Jungiant vamzdžius movomis, būtina saugoti, kad į sujungimo vietą nepatektų smėlio.

2.2. Vamzdyno klojimas, kontrolė
· Vamzdynai klojami tranšėjoje ant įrengto pagal projektinius nuolydžius dugno, patikrinus pagrindo paruošimą, lygumą, atsparumą po sutankinimo, kai tai nurodyta.
· Vamzdynai į tranšėją nuleidžiami po šulinių dugnų įrengimo.
· Nuleidimas turi būti netrūkčiojantis, be atsitrenkimų į tranšėjos kraštą, mechanizmais, nepažeidžiančiais vamzdynų padengimo sluoksnio. Atlaisvinti vamzdį nuo kėlimo mechanizmų tik patikrinus nuolydžio ir padėties tikslumą ir užtvirtinant grunte.
· Lygių tarpų trasoje vamzdžiai turi būti centruoti išlaikant koncentrinį movos apskritimo tarpelį.
· Tarp kontrolinių šulinių tiesūs tarpai tikrinami veidrodžiu „prasišvietimui“ prieš ir po tranšėjos užpylimo. 
· Maksimalus nukrypimas nuo projektinių altitudžių ±5 mm, nukrypimai nuo trasos pagal horizontalę ±10 mm.

2.3. Reikalavimai vamzdžių tranšėjai
Vamzdynai klojami tranšėjoje ant įrengto pagal projektinius nuolydžius dugno, patikrinus pagrindo paruošimą, lygumą, atsparumą po sutankinimo. Klojant plastmasinius vamzdžius svarbu sutankinti gruntą. 
Kad vamzdynas į tranšėjos dugną atsiremtų vienodai, t.b. klojamas ar supurenamas ir paskui išlyginamas išlyginamasis sluoksnis. Grunto užpildas tranšėjoje iš šonų turi būti tinkama atrama vamzdžiams, todėl jį būtina sutankinti. Užpildas virš vamzdžio t.b. lygus arba >10cm.
Išlyginimui ir užpildui naudojamos medžiagos turi atitikti šiuos kriterijus:
· Detalių dydis neturi viršyti 20mm;
· 8-20mm detalių kiekis neturi viršyti 10%;
· Medžiaga neturi būti sušalusi;
· Negalima naudoti aštrių nuolaužų turinčių medžiagų;
Virš vamzdyno esantis gruntas turi atitikti reikalavimus, keliamus konstrukcijai, esančiai virš vamzdyno (kelias, grindinys ar pan.). Grunto sluoksnis virš vamzdžio ne mažiau 0,6m. Užšalusiame grunte klojant geriamo vandens vamzdžius, jie užpilami 1,8m grunto sluoksniu iki vamzdžio viršaus.

2.4. Grunto kasimas, užpylimas ir paviršiaus atstatymas
Tranšėjos požeminiam tinklui, šuliniams ir kameroms kasamos pagal brėžiniuose pažymėtas linijas, aukštį ir šlaitus pagal statybvietės specifikaciją. Reikia vengti nereikalingo iškasos atidarymo iki paklojant vamzdžius.
Užpylimas atliekamas kaip numatyta statybvietės specifikacijoje. Žemės paviršiaus atstatymas:
paviršius turi būti atstatytas pagal buvusią padėtį arba kaip nurodyta brėžiniuose ir statybvietės specifikacijoje.

2.5. Nuotekų PVC vamzdyno bandymas
Buitinių nuotekų šalinimo sistemos bandymas vykdomas pildant ją vandeniu ir apžiūrint. Jeigu apžiūrint sistemą, vamzdyne ir sujungimo vietose nerasta nutekėjimų. Vamzdynų sandarumas tikrinamas, pirma, vizualiai apžiūrint, neužpylus gruntu, sandūras ir po to užpylus vamzdynus gruntu, tarpais tarp gretimų šulinių.
Tikrinamas tinklų hermetiškumas, matuojant pripildomą vandens kiekį į aukščiau pagal nuolydį išsidėsčiusį šulinį, pravalą - jei tai išleistuvas iš pastato.
Išlaikius 24 valandas užpiltą vandeniu vamzdyną tikrinama 30 minučių laikotarpyje. Neleistinas vandens kritimas šulinyje daugiau kaip 20 cm.
Maksimalus vandens nutekėjimo per valandą 100 linijinių metrų turi būti:
· d160 mm vamzdžiams – 9 litrai per valandą;
· d200 mm vamzdžiui – 13,5 litrų per valandą.
Vamzdynas laikomas tinkamu eksploatuoti, jei neviršija aukščiau minėtų vandens nutekėjimo kiekių. Surašomas bandymo aktas.

2.6. Nuotekų surinkimo šuliniai
Šulinių pagaminti iš polipropileno (PP). Vidiniai šulinių dugnai turi būti su movomis plastikiniams vamzdžiams prijungti ir su gamykloje reikiamu nuolydžiu suformuotais latakais.
Šulinių techninės savybės:
· Labai atsparūs agresyvioms nuotekoms;
· Išlaiko didesnius temperatūrinius svyravimus už PVC ir PE, trumpalaikė darbinė temperatūra gali būti net iki 110°C;
· PP šuliniai žymiai atsparesni mechaniniams smūgiams;
· PP šuliniai nepraranda savo plastinių savybių net esant labai žemoms temperatūroms (-20°C);
· Mažas svoris palengvina ir pagreitina montavimą ir transportavimą.
Šulinių grotelių tipas parenkamas priklausomai nuo vietos, kur montuojamas šulinys:
· Šulinių, kurie statomi nevažiuojamoje dalyje, dangčiai ketiniai atlaikantys 25t apkrovą.
· Šulinių, kurie statomi važiuojamoje dalyje dangčiai ketiniai, atlaikantys 40t apkrovą.
Visos šulinių jungtys turi atlaikyti 0,5bar slėgį. Šuliniai turi prisiderinti prie grunto pokyčių esant temperatūros svyravimams. Šuliniai yra skirti montuoti iki 6 m gylyje.


2.7. Lietaus vandens nuo lietvamzdžių surinkimo - pajungimo trapai
Visais atvejais po šuliniu esančio grunto normatyvinės charakteristikos turi būti tokios, kad apkrovos vidutinis slėgis į gruntą po šuliniu nebūtu mažesnis kaip 0.1 MPa. 
Apvalūs šuliniai surenkami iš g/b elementų rentinių, perdengimo plokščių ir landos rentinių. Šulinių ir landų g/b elementus montuoti panaudojant C20/25 markės cementinio skiedinio sluoksnį. Baigiant statyti, šulinys užpilamas normalaus drėgnumo gruntu. Supiltas gruntas sutankinamas iki projektinio tankio, 
Šulinių statyba vykdoma kartu su tinklų tiesimo darbais ir atliekama šia tvarka: tranšėjų trasos ir šulinių ašies nužymėjimas; iškasų kasimas; dugno montažas, vamzdžių išdėstymas į lataką ir jų užtaisymas; šulinių sienų statyba ir jų hidroizoliavimas; šulinio perdangos plokščių įrengimas; liuko pastatymas; žemės užpylimas; nuogrindos atlikimas. 
Šulinius montuoti ant sutankinto grunto. Surenkamus šulinių elementus montuoti ant cementinio skiedinio S50 markės 10 mm storio sluoksnio. Įvedus į šulinius vamzdžius, angas šulinių sienose užtaisyti betonu C16/20 klasės. Betono atsparumo šalčiui – markė F100; Betono nepralaidumas vandeniui – markė W6. Įlipimui į šulinį padaryti kabes iš armatūros D16 AI tipo, įtvirtinant jas šulinio sienutėje. 
Dangčiai g/b šuliniams turi būti glaudžiai prigludę prie korpuso žiedinio paviršiaus. Dangtis į korpusą turi įsidėti laisvai. Dangčio krašto nesutapimas su korpuso kraštu ± 2.5 mm. Įtrukimai dangčiuose neleistini. Asfaltbetonio danga dengtoje teritorijoje šulinių dangčiai dedami viename lygyje su danga. Žaliuose plotuose pakelti aukščiau žemės paviršiaus 5 cm. Aplink liuką apibetonuojama nuolaidi nuogrinda.
Drėgnuose gruntuose turi būti atlikta dugno, sienų hidroizoliacija 0.5 m aukščiau gruntinio vandens lygio. Šulinio dangtis ketinis, pagal ISO reikalavimus.
2.8.  Šulinių dangčiai
Visų šulinių dangčiai ir landos turi atitikti LST EN 124 reikalavimus. Dangčiai, esantys važiuojamojoje dalyje turi atlaikyti mažiausia 40 t apkrovą (klasė D400), ir 12,5 t apkrova (klasė B125) nevažiuojamoje dalyje. Minimali laisva anga gelžbetoniniams šuliniams – 700 mm. 
Esant landos gyliui daugiau negu 1 m, landos anga turi būti 1 m skersmens. Šulinių liukų dangtis ir rėmas turi būti pagaminti iš kalaus ketaus. Liuku apkrovos klasė D400, rėmas su liukų sujungtas lankstu, lanksto konstrukcijoje turi būti numatytas dangčio fiksavimas atidarytoje padėtyje, apsaugant ji nuo atsitiktinio uždarymo, rėmas su amortizuojančiu įdėklu, atspariu transporto apkrovoms, užtikrinantis stabilumą ir tyluma, turi būti numatyta vieta ir galimybė įrengti mechanini užrakta su nestandartiniu raktu. 
Plastikiniai šuliniai turi būti su jiems pritaikytais kaliojo ketaus dangčiais su teleskopu ir sandarinimo žiedu. Šuliniu dangčiuose turi būti skylės dangčio atidarymui.

